Here is a page extracted from Wikipedia that may contain CSS, HTML, and a lot of unformatted text.

Title: Tropico de Cancro
Content: O tropico de Cancro u tropico de Cáncer ye un d'os paralelos d'a planeta que son ubicaus en o hemisferio norte, a una latitut de 23º 26′ 14″ a o norte d'o ecuador. Se ye desplazando enta o sud a un ritmo de cuasi meyo segundo (0,46 s) por anyo (en l'anyo 1917 yera en 23° 27').

Ista linea imachinaria une os puntos mas septentrionals en os que o Sol adube o cénit (a vertical d'ixe puesto), lo que ocurre entre o 20 y o 21 de chunio de cada anyo. Isto se conoixe como solsticio de chunio. En as tablas astronomicas, a calendata y a hora se sinyalan en tiempo universal coordinau (UTC).

En l'inte en que ocurre o solsticio de chunio, os rayos solars cayen verticalment sobre tierra en a linia imachinaria d'o tropico d'o hemisferio norte (Cancro). En o solsticio d'aviento, lo fan sobre o tropico d'o hemisferio sud (Capricorno).

O tropico de Cancro sinyala a muga septentrional d'a dita zona intertropical, comprendida entre os tropicos de Cancro y Capricorno.

Referencias

Línias de latitut